Slavonín

Slavonín (Schnobolin) je bývalá moravská obec, súčasná mestská štvrť a katastrálne územie štatutárneho mesta Olomouca. Nachádza sa na juhozápade mesta. V roku 2011 tu žilo 2 265 obyvateľov v 449 domoch. Súčasťou Slavovnína je aj bývalá obec Kyselov.

Prvá písomná zmienka o obci pochádza z roku 1141, no na mieste dnešnej mestskej štvrti bolo nájdené sídlisko z mladšej doby kamennej. Slavonín sa stal súčasťou metropoly Hanej k 1. máju 1974 pri jej rozširovaní.

Na úplnom konci druhej svetovej vojny bol Slavonín značne poškodený delostreľbou, potom zanikol dovtedajší priemysel a naopak tu v rámci okresu vzniklo roku 1948 jedno z prvých jednotných roľníckych družstiev a svoju činnosť začal aj Výskumný ústav zeleninársky.

Nachádza sa tu Aquapark Olomouc a v jeho priamom susedstve je aj obchodné centrum Haná. Od centra štvrti sú ale oddelené diaľnicou D46. Je tu veľké množstvo novostavieb, nakoľko tu prebieha bytová výstavba s veľkou kapacitou.

Pamätihodnosti 

 Kostol svätého Ondreja s křížovou cestou v ohradnej stene bývalého cintorína
 Fara
 Socha svätého Jána Nepomuckého
 Kríž zmierenia
 Kruhová tehelňa v Kyselove
 Božie muky
 Fort č. XI

Iné projekty

Zdroj 
 

Mestské časti Olomouca
Haná